അബൂദബിയില് ക്ലാസ് മുറിയിലെത്തിയത് 3.88 ലക്ഷം വിദ്യാര്ഥികള് അബൂദബി: അവധിക്ക് ശേഷം സ്കൂള് തുറന്നപ്പോള് അബൂദബി എമിറേറ്റില് ക്ലാസ് മുറിയിലെത്തിയത് 3,88,571 വിദ്യാര്ഥികള്. വിദ്യാഭ്യാസവകുപ്പാണ് ഇക്കാര്യം അറിയിച്ചത്.455 സര്ക്കാര് സ്കൂളുകളടക്കം ക്ലാസ് മുറികളിലേക്ക് വിദ്യാര്ഥികളെ സ്വാഗതം ചെയ്തു. കോവിഡ് മാനദണ്ഡം പാലിച്ച 16,383 ക്ലാസ് മുറികള് സജ്ജമായിരുന്നു. 28,681 അധ്യാപകരുടെ മേല്നോട്ടത്തിലാണ് അബൂദബിയില് ക്ലാസ് പഠനം പുരോഗമിക്കുന്നത്. അബൂദബിയില് പി.സി.ആര് പരിശോധനയില് നെഗറ്റിവ് ആയ വിദ്യാര്ഥികളെ മാത്രമാണ് പ്രവേശിപ്പിച്ചത്. ആദ്യമാസം 14 ദിവസം കൂടുമ്ബോള് വീണ്ടും പരിശോധന വേണം. പിന്നീട് വാക്സിന് സ്വീകരിക്കാത്ത വിദ്യാര്ഥികള്ക്ക് ആഴ്ചതോറും പരിശോധനയുണ്ടാകും.